Puasa (bulan)

PuasaGrijns, C.D. (1991). Jakarta Malay. J. 2. KITLV Press. h. 119. Serènta juga' dengen macem pengocapan laènnya, kaya' Puasa', Puasè, Puase, Puase', Poasa, atawa Poasa'.Chaer, Abdul. (2009). Kamus Dialek Jakarta. K. Rép. Jakarta: Penerbit Masup Jakarta. (hurup Arap Gundul: فواس atawa فواسا) atawa RamadanGrijns, C.D. (1991). Jakarta Malay. J. 2. KITLV Press. h. 119. Selaèn entu, di masarakat juga' ada mashur pengocapan Romadon. atawa Romdon (hurup Arap Gundul: رمضان) ada bulan kesembilan di dalem almenak Selam atawa Hijriah. Ni bulan punya nama di basa Arapnya – Ramaḍān (basa Arap: رمضان), nyang asalnya deri kata رمض r-m-ḍ 'ngelekep, panas nyenget'. 

 Terdisi 
Ni bulan ada dianggep atu bulan paling istimèwa ama paling ditunggu-tunggu ama banyak umat Selam deri mana-mana antéro dunia, sebab ni bulan diyakinin ada banyak berekah di dalemnya. Orang Selam pada nglakonin ibadah puasa sebulan jengkep, ibadah terawé, ama laèn-laèn ibadah, masup juga' ibadah jakat pitrah nyang pardu dibayarin sebelonnya sembahyang lebaran. Kaga' cuman pengrayaan nyang sipatnya èmang ibadah, melèngken juga' ada laèn-laèn keriaan nyang sipatnya budaya, kaya' arak-arakan, buka' bareng, èns.

Di sebagèan orang Selam punya terdisi, ada juga pengrayaan Malem Nujululkur'an (hurup Arap Gundul: مالم نزول القران; basa Arap: نزول القرآن nuzūl al-Qurʾān 'mudunnya Kur'an'), ya'entu atu malem nyang diyakinin sebagé malem di mana Bagènda Nabi Muhammad nerima wahyu deri Malaèkat Jabra'il di Goa Hira.Sehe, Sarbin. (7 April 2023). "Hikmah Peringatan Nuzulul Qur`an - Syiar Ramadhan ke-16 1444 H". Kanwil Kemenag Prov. Sulut. Dicomot 21 Juni 2023. Di Indonésia, biasanya dirayain saban malem 17 Puasa. Di ni keriaan, biasanya orang pada ngatamin ramé-ramé dah tu Kur'an ampé kelar.

Selaèn entu malem, ada lagi atu malem paling istimèwa nyang namanya Malem LaèlatulkadarJuga' ada nyang ngocapnya Laèlatulgadar atawa Laèlatulkodar. (hurup Arap Gundul: مالم ليلة القدر; basa Arap: ليلة القدر 'malem kemuliaan, malem takdir'). Ni malem diyakinin ama semua orang Selam sebagé malem nyang di dalemnya ada pahla nyang setumbra-tumbra, hata lebi baè' deri serèbu bulan.Kur'an, 97:3. Diyakinin, sepagémana ada kesebut di dalem hadis, Malem Laèlatulkadar adanya di sepulu malem belakangan di bulan Puasa.Ṣaḥīḥ al-Jāmiʿ, no. 1029.H.R. al-Ṭabrānī, no. 11796. Mangkanya dah tu, orang pada ramé-ramé nimbrung i'tikap di mesigit. Ada nyang pol sepulu malem akir jengkep, ada nyang cuman malem ganjilnya doang.

 Ruju'an 

Bangsaan:Selam
Bangsaan:Almenak Selam